Document ID: /roh_data/filtered/fineweb-2-filterrobots_roh.jsonl.gz/70495

Ralph ha — court davo la separaziun da sia duonna e court avant cha’l burnout imnatschond as manifestescha per dal bun — desdit sia plazza, bandunà sia chasa e s’ha postà a l’ur da la via. Cun sai ha’l seis gïun e l’affischa «Per tour gratuitamaing». Ed uossa quinta Ralph da quai ch’el ha fat tras sün seis viadi. El quinta e chanta da pitschnas aventüras e da mumaints gronds, da bes-chas amiaivlas e dad umans nars. Ed el tradischa perche ch’el as sainta bain davo’l filodendron e che cha l’amur haja da chefar cun tuot quist qua.